钦定古今图书集成/明伦汇编/氏族典/第438卷 > 《廖用贤尚友录》 > 夏统
## 钦定古今图书集成/明伦汇编/氏族典/第438卷 > 《廖用贤尚友录》 > 夏统

按《晋书夏统传》：“统字仲御，会稽永兴人也。幼孤贫，养
亲以孝闻。母病笃，诣洛市药。会三月上已，洛中王公
已下并至浮桥，士女骈填，车服烛路。统时在船中曝
所市药，诸贵人车乘来者如云，统并不之顾。太尉贾
充怪而问之，统初不应重问，乃徐答曰：‘会稽夏仲御
也’。充欲耀以文武卤簿，觊其来观，因而谢之，遂命建”
朱旗，举幡校，分羽骑为队。又使妓女之徒，服褂襡，炫
金翠，绕其船三匝。统危坐如故。统归会稽，竟不知所
终。